Diari Oficial de la Generalitat Valenciana


Sumari del DOGV 1697, del 07-01-1992 (1992/823591)

DECRET 245/1991, de 23 de desembre, del Consell de la Generalitat Valenciana, sobre les llistes de llocs de treball.
--------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1991/12/23/245/dof/vci/html**

### Dades del document

Número de DOGV
:   1697

Data del DOGV
:   07-01-1992

Secció del DOGV
:   DISPOSICIONS GENERALS

Número del document
:   1992/823591


Data del document
:   23-12-1991

Organisme emissor
:   Conselleria d'Administració Pública

Tipus de document
:   Decret

Anàlisi jurídica

DECRET 245/1991, de 23 de desembre, del Consell de la Generalitat Valenciana, sobre les llistes de llocs de treball.  
La Sentència 99/1987, d'11 de juny, del Tribunal Constitucional va declarar inconstitucionals determinats preceptes de la Llei 30/1984, de 2 d'agost, de Mesures per a la Reforma de la Funció Pública i va determinar la naturalesa de la funció pública en indicar l'opció genèrica de la Constitució en favor d'un regim estatutari per als servidors públics. Una conseqüència d'aquesta fou l'aprovació de la Llei 23/1988, de 28 de juliol, de Modificació de la Llei de Mesures per a la Reforma de la Funció Pública, que té alguns articles, dictats segons l'article 149.1.18 de la Constitució, que es consideren la base del règim estatutari dels funcionaris públics.  
També les profundes modificacions que en matèria de llistes de llocs de treball ha suposat el Decret Legislatiu de 20 de març de 1991, del Consell de la Generalitat Valenciana, pel qual s'aprovà el text refós de la Llei de la Funció Pública Valenciana, que va resultar de les modificacions introduïdes per la Llei 6/1990, de 14 de novembre, fan imprescindible dictar una norma sobre llistes de llocs de treball a fi d'adequar-les a la normativa vigent.  
D'altra banda, I'experiència acumulada durant aquests anys en la gestió de les actuals llistes de llocs de treball ha fet palesa la necessitat d'efectuar adaptacions que possibiliten un millor aprofitament dels recursos humans disponibles, fet que sens dubte redundara en una major eficacia i agilitat en les actuacions de l'administració pública, i també en una millora en l'economia de mitjans per a l'obtenció dels objectius previstos, entre els quals sense dubte es troba la modernització. En conseqüència, per a aconseguir una major racionalitat en la politica de personal és adequat determinar quins llocs dels que es proveeixen per lliure designació poden classificar-se sense especificar el sector a què pertanyen.  
Per aquesta raó, a proposta del Conseller d'Administració Pública, després de la negociació amb els sindicats representatius i la deliberació del Govern Valencià en la reunio de 23 de desembre de 1991,  
DECRETE  
Article I  
Les llistes de llocs de treball són l'instrument mitjançant el qual es fa l'ordenació i la racionalització del conjunt de llocs de treball de l'administració de la Generalitat Valenciana i dels organismes autonoms, s'assignen les retribucions i s'estableixen les caracteristiques essencials per a la seua provisió i conseqüent ocupació.  
Article 2  
U. Les llistes hauran d'incloure els llocs de treball de l'administració de la Generalitat Valenciana i els organismes autonoms que puguen ser ocupats per personal funcionari, laboral i eventual.  
Dos. En aquestes relacions s'haurà d'indicar el centre de destinació al qual s'adscriu cada lloc de treball i la localitat, el número, la denominació, la naturalesa, el sector i grup a què està adscrit, el nivell de complement de destinació, el complement especific, el sistema de provisió i, si cal, la titulació exigida per a l'ocupació, sense perjudici d'aquells altres requisits que puguen constar en la resolució de classificació.  
Tres. A l'efecte del que estableix l'article 9, apartat 6 del text refós de la Llei de Funció Pública Valenciana, en els llocs de treball de naturalesa funcionarial, sector administració general i especial, adscrits als grups A i B, el concurs de mèrits podrà constituir una forma perquè els funcionaris d'altres administracions públiques s'incorporen a la funció pública de la Generalitat Valenciana, i haura de constar aquesta circumstancia en les classificacions dels llocs, i de la corresponent convocatoria pública.  
Quatre. Els llocs de treball de naturalesa funcionarial adscrits al grup A que s'hagen de proveir per lliure designació, podran ser classificats sense especificar el sector de l'administració a què pertanyen quan per les funcions que han de fer i per l'estructura organitzativa es desprèn la possibilitat que puguen ser ocupats pels funcionaris a que fa referència l'article 3 del text refós de la Llei de la Funció Pública, sempre que es complesquen els requisits.  
Cinquè. Es proveiran pel sistema de lliure designació els llocs de treball de nivell 28 i superiors i les secretaries d'alts càrrecs, i també atenent el seu caràcter directiu o l'especial responsabilitat, els següents llocs de treball:  
a) Direccions de serveis territorials,  
b) Direccions de serveis juridics,  
c) Direccions de gabinets tècnics,  
d) Lletrats del Gabinet Juridic de la Presidència de la Generalitat Valenciana,  
e) Directors de centres que per les seues especials caracteristiques de responsabilitat o volum de gestió ho requeresquen, d'acord amb els moduls que s'establesquen, i  
f) També, pel seu caracter directiu o d'especial responsabilitat, els llocs de treball amb rang de cap de servei o superior, que ho requeresquen per reunir caracteristiques com l'experiència necessària per a la seua gestió, la competència tècnica requerida, la transcendència dels assumptes que hagen de tractar-se o resoldre's, o qualsevol altra circumstància de similars caracteristiques.  
Sis. En la llista de llocs de treball de la Conselleria de Cultura, Educació i Ciència i dels organs que en depenen, s'especificaran els llocs de treball que puguen ser ocupats per personal docent, d'acord amb el que estableix el Decret 70/1989, de 15 de maig, del Consell de la Generalitat Valenciana, sobre regulació del personal docent en llocs d'administració educativa.  
També, en la llista de llocs de treball de la Conselleria de Sanitat i Consum i dels organs que en depenen, s'especificaran els llocs de treball de direcció de servei o de rang superior, o de programes especifics, que puguen ser ocupats per personal estatutari, d'acord amb el que estableix el Decret 71/1989, de 15 de maig, del Consell de la Generalitat Valenciana, sobre regulació dels organs de gestió de personal de la Conselleria de Sanitat i Consum i dels organs que en depenen.  
A aquest personal, en tant que ocupe aquests llocs, se li aplicarà la normativa estatal bàsica sobre funció pública, el text refós de la Llei de la Funció Pública Valenciana i la normativa que el desplega, i quedaran en l'administració docent o sanitària en la situació administrativa que corresponga.  
Article 3  
U. S'elaborarà una llista de llocs de treball per cada conselleria i organisme autònom.  
Dos. En cada departament o organisme es considerarà centre de destinació:  
a) Els serveis centrals,  
b) Els serveis territorials i les oficines dependents.  
Tres. En cada centre de destinació, els llocs de treball s'hauran d'ordenar per grups de titulació, en cada grup, de major a menor nivell de complement de destinació i, en cada nivell, de major a menor complement especific  
Article 4  
U. L'elaboració i proposta de les llistes de llocs de treball de l'administració de la Generalitat Valenciana correspon a la Conselleria d'Administració Pública, després dels processos de negociació amb els representants sindicals, segons que preveuen la Llei 9/1987, de 12 de juny, i la seua posterior modificació.  
Dos. Corresponen a les Conselleries de Cultura, Educació i Ciencia i de Sanitat i Consum l'elaboració, la proposta i modificació de les llistes corresponents al personal docent i sanitari, respectivament, i a l'Institut Valencia d'Investigacions Agraries respecte al seu personal investigador, sense perjudici del dret a la negociació col-lectiva i a la participació en la determinació de les condicions de traball que tenen les centrals sindicals.  
Tres. Les plantilles o les llistes elaborades seran publicades en el Diari Of cial de la Generalitat Valenciana, després que el Govern Valencia les aprove.  
Article 5  
U. Les modificacions, per variació del nombre de llocs inclosos en les llistes de llocs de treball, que es facen en les llistes inicials aprovades pel Govern Valencià, i les modificacions de nivell de eomplement de destinació, especific o qualsevol altra circumstancia que tinga repercussions economiques requeriran una resolució de classificació de la Conselleria d'Administració Pública, després que hagen obtingut l'informe favorable de la Conselleria d'Economia i Hisenda.  
També requerira una resolució de classificació de la Conselleria d'Administració Pública, mitjançant la Direcció General de la Funció Pública, qualsevol altra modificació de les caracteristiques que figuren en les llistes de llocs de treball.  
Dos. Les secretaries generals o l'organ competent en matèria de personal de les conselleries i organismes autonoms adreçaran la proposta de modificació a la Direcció General de la Funció Pública per a la seua tramitació i resolució. També, les centrals sindicals, en l'àmbit de la negociació col lectiva, podran elevar-hi propostes de modificació.  
Tres Les llistes de llocs de treball actualitzades, en les quals s'inclouran les modificacions efectuades, seran publicades amb periodicitat anual en el Diari Oficial de la Ceneralitat Valenciana en el primer trimestre de l'any.  
Article 6  
U. La provisió de llocs de treball que ocupara el personal funcionari i eventual, i la formalització dels nous contractes de personal laboral, requerira que els corresponents llocs estiguen inclosos en les respectives llistes o que hagen estat classificats posteriorment a la publicació d'aquelles.  
Dos. En les llistes també hauran de constar els llocs laborals de naturalesa no permanent que han de ser ocupats per un periode igual o superior a un any.  
DISPOSICIO ADDICIONAL  
En els llocs de treball classificats indistintament per a dos grups de titulació, el complement especific aplicable serà el del grup superior. Aixo no obstant, quan el titular d'aquest lloc pertanya al grup inferior podrà percebre el complement especific del seu grup si aquest fos major que el corresponent al grup superior.  
DISPOSICIONS TRANSITÒRIES  
Primera  
1. L'adscripció d'un lloc de treball en les corresponents llistes a personal funcionari, en virtut de l'aplicació del text refós de la Llei de la Funció Pública Valenciana, no implicarà el cessament del personal laboral que l'ocupe, que podrà continuar-hi. El mateix tractament tindra el personal funcionari que ocupe un lloc que es classifique com a laboral.  
2. Aquest personal, en tant s'efectua el procés d'adaptació establert en la disposició transitoria primera del text refós de la Llei de la Funció Pública Valenciana, podra participar en les convocatories per a la provisió de llocs, sempre que la naturalesa i el sector d'aquests, segons les llistes de llocs, siguen idèntics al que ocupa en l'entrada en vigor d'aquest decret, i aquell pel qual la persona que l'ocupa va accedir a la funció pública.  
Segona  
Amb caracter excepcional, aquells funcionaris d'altres administracions públiques que estiguen ocupant, en comissió de serveis, llocs de treball en l'administració de la Generalitat Valenciana no inclosos en el suposit de l'apartat tercer de l'article 2, podran participar exclusivament en la primera convocatoria de provisió del lloc que estiguen ocupant a l'entrada en vigor d'aquest decret.  
Tercera  
El personal que a l'entrada en vigor d'aquest decret ocupe llocs de treball als quals es canvia la forma de provisió en les corresponents llistes de llocs de treball, continuarà ocupant-los i a l'efecte del cessament es regirà per les regles del sistema pel qual va ser nomenat.  
Quarta  
Sense perjudici de la classificació que hi haja en les llistes, els titulars dels llocs percebran, mentre els ocupen, les retribucions que actualment tenen assignades si aquestes són superiors, i els serà d'aplicació qualsevol increment retributiu que no es derive d'un canvi de lloc de treball. En cas de vacant, la provisió es farà d'acord amb el que preveuen les llistes de llocs de treball.  
DISPOSICIÒ DEROGATÒRIA  
Queda derogat el Decret 143/1988, de 23 de setembre, del Consell de la Generalitat Valenciana, sobre llistes de llocs de treball, i totes les normes d'igual o inferior rang que s'oposen al que disposa aquest decret.  
DISPOSICIONS FINALS  
Primera  
Es faculta el Conseller d'Administracio Pública per dictar totes les normes que calguen per al desenvolupament del que preveu aquest decret.  
Segona  
Aquest decret vigirà des de l'endemà de la seua publicació en el Diari Oficial de la Generalitat Valenciana.  
València, 23 de desembre de 1991.  
El President de la Generalitat Valenciana,  
JOAN I LERMA I BLASCO  
El Conseller d'Administració Pública, EMERIT BONO I MARTINEZ


Còpia Permalink ELI